OpenLLM-France/wikimedia huggingface dataset:
# Salomé Saqué

Salomé Saqué (Lagny-sur-Marne, 1995eko maiatzaren 10a) frantziar kazetari eta idazlea da, batez ere klima aldaketaren, gazteriaren eta genero-desparekotasunaren gaiak jorratzen dituena.

## Bizitza

Hiru seme-alabetatik zaharrena, Sena eta Marne departamenduan jaio zen. Salomé jaio eta gero, gurasoek Île-de-France uztea erabaki zuten, beraz, Ardèchen hazi zen. Aubenasko barnetegi batean ikasi zuen.
Baxoa gainditu ondoren, historia eta geografia ikasi zituen Lyongo Édouard Herriot lizeoan. Gero Lumière University Lyon 2n sartu zen zientzia politikoak eta ingelesa ikasteko. Podemos alderdia interesatu zitzaion, eta Madrilgo Unibertsitate Konplutenseko Erasmus programan parte hartu zuen.
Aldi berean, antzerkigintzako ikastaroak egin zituen Lyongo Eskualdeko Kontserbatorioan eta hainbat rol antzeztu zituen.
Le Monde diplomatique egunkarian eta France 24 telebista katean egin zituen praktikak. Geroztik Blast webgunean, LCP, Arte eta France 5 telebista kateetan eta France Info irrati katean egin du lan.
2023an Sois jeune et tais-toi liburua argitaratu zuen. Kritikaren onespena jaso zuen eta kaleratu zenean best-seller bat izan zen.

## Lanak

* Sois jeune et tais-toi: Réponse à ceux qui critiquent la jeunesse (2023)

## Erreferentziak

* 1 2 (Frantsesez) Gavard, Emmanuel. «Salomé Saqué : l'antigone» Stratégies 2022-02-14 (Noiz kontsultatua: 2024-04-14).
* 1 2 (Frantsesez) Klinnik, Alexandra. «Salomé Saqué, 26 ans, une journaliste avec du peps dedans» Télérama 2022-01-05 (Noiz kontsultatua: 2024-04-14).
* 1 2 3 4 5 (Frantsesez) Gourdon, Jessica; Miller, Marine. «Salomé Saqué, une météorite à la télévision» Le Monde 2022-01-30 (Noiz kontsultatua: 2024-04-14).
* ↑ (Frantsesez) Gonzalez, Anthony. «Salomé Saqué, une voix ardéchoise sur les plateaux télé parisiens» Le Dauphiné libéré 2022-03-28 (Noiz kontsultatua: 2024-04-14).
* ↑ (Frantsesez) Tredez, Florence. «Audiovisuel : quatre femmes d'avenir» Elle 2021-12-01 (Noiz kontsultatua: 2024-04-14).
* ↑ (Frantsesez) La Rochefoucauld, Louis-Henri de. «Ventes de livres : Zemmour, Salomé Saqué et... Mitterrand dans notre palmarès» L'Express 2023-03-28 (Noiz kontsultatua: 2024-04-14).

## Kanpo estekak

* Datuak: Q110507860
# Salomó

Salomó Kataluniako udalerria da, Tarragonès eskualdean eta Tarragonako probintzian kokatua. 2009ko urtarrilaren 1eko erroldaren arabera 501 biztanle zituen. 12,2 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 861 | 860 | 793 | 777 | 741 | 713 | 730 | 660 | 521 | 439 | 377 | 501 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Salomóko udalaren webgunea.
* Datuak: Q779424
* Multimedia: Salomó (Tarragonès) / Q779424
# Schinznach-Bad

Schinznach-Bad Suitzako udalerria da. Argovia kantonamenduan dago, Brugg barrutian. 2014an 1,347 biztanle zituen 1,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q65328
* Multimedia: Schinznach-Bad / Q65328
Lupfig Habsburg Villnachern Schinznach Brugg
# Schio

Schio Italiako udalerri bat da. Vicenzako probintzian kokatuta dago, Veneto eskualdean. 38.580 biztanle ditu, 66,21 kilometro koadroko azaleran banatuta.

## Mugakideak

Schiok honako udalerri hauekin egiten du muga:
Marano Vicentino Monte di Malo Posina San Vito di Leguzzano Santorso Torrebelvicino Valdagno Velo d'Astico Zanè Valli del Pasubio

## Kanpo estekak

* Datuak: Q47262
* Multimedia: Schio / Q47262
# Schipkau

Schipkau Alemaniako udalerria da. Brandenburgo estatuan dago, [[Oberspreewald-Lausitz (barrutia)|Oberspreewald-Lausitz]] barrutian. 2014an 6.915 biztanle zituen 68,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q574443
* Multimedia: Schipkau / Q574443
# Schindlerita

Schindlerita mineral bat da.

## Ezaugarriak

Schindlerita elementu kimiko mineralaren formula kimikoa hau da: ${\ce {{(NH4)4Na2(H2O)10}{V10O28}}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Schindlerite: Mineral information, data and localities.» www.mindat.org (Noiz kontsultatua: 12-05-2019).
# Schinnen

Schinnen (entzun) Herbehereetako Limburg probintziako herria da. 2010eko urtarrilaren 1eko erroldaren arabera, herriak 13.504 biztanle zituen.

## Ikus, gainera

* Limburg

## Kanpo estekak

* (Nederlanderaz) Udalaren webgunea.
* Datuak: Q9782
* Multimedia: Schinnen / Q9782
# Schinznach

Schinznach Suitzako udalerria da. Argovia kantonamenduan dago, Brugg barrutia barrutian. 2014an 2,255 biztanle zituen 12,29 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q237120
* Multimedia: Schinznach / Q237120
Bözberg Thalheim (AG) Auenstein Veltheim (AG) Schinznach-Bad Villnachern
# Schiphorst

Schiphorst Alemaniako udalerria da. Schleswig-Holstein estatuan kokatuta dago, [[Herzogtum Lauenburg (barrutia)|Herzogtum Lauenburg]] barrutian. 2014an 608 biztanle zituen 8,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q632493
* Multimedia: Schiphorst / Q632493
# San Migel eliza (Zumaia)

San Migel Artadikoa Gipuzkoako Zumaia udalerriko Artadi auzoan dagoen eliza bat da.
XIX-XX. mendeen artean eliza eraldatua izan zen, hortaz, aurrez zuen itxura ezezaguna zaigu. Oso antzinakoa izango lizateke, San Migelen gurtzea Gipuzkoan sartu zen lehenetarikoa izan baitzen.
Barnean dauden artelanen artean, erretaula barrokoa eta Errosarioaren Ama Birjinaren irudia nabarmentze dira, azken hau Julio Beobide zumaiar eskultoreak egina.

## Kanpo estekak

* Datuak: Q20492670
# San Migel eta Santa Gudularen katedrala

San Migel eta Santa Gudularen kolegio-kokatedrala (frantsesez: Co-Cathédrale collégiale des Ss-Michel et Gudule, nederlanderaz: Collegiale Sint-Michiels- en Sint-Goedele-co-kathedraal) Belgikako katedral katolikoa da, Bruselako elizbarrutiaren egoitza dena. 1226 eta 1519 artean eraiki zuten gotiko estiloan. Habearte nagusia brabantiar gotikoaren ezaugarriak ditu.
Malinasko katedralaren katedralkide duen eliza hau Bruselako geltoki zentraletik gertu dago.

## Erreferentziak

* ↑ (Frantsesez) Mignon, Jacques. (1970). «La cathédrale Saint-Michel» Brabant (5): 54-61..

## Kanpo estekak

* Webgune ofiziala
* Datuak: Q269654
* Multimedia: Cathedral of St. Michael and St. Gudula (Brussels) / Q269654
# San Migel futbol zelaia (Mutriku)

San Migel zelaia Gipuzkoako Mutriku udalerrian dagoen futbol zelaia da. Mutriku Futbol Taldeak bertan etxeko partiduak jokatu ohi ditu. Itxura berezi edo ezohiko zelaia da, bi aldeetatik herrigunea zeharkatzen duen errepideak oso hurbiletik inguratzen baitu, errepidean doazen ibilgailuetako gidari nahiz bidaiariek ere partiduak ikusgai dituztelarik.
1930ean eraiki zen, honek Gipuzkoako futbol zelai zaharrenetakoa bilakatzen du. 1984ean eraldaketa sakona jasan zuen, zelaiari harmailak, aldagela, bulgoa eta taberna gehitu zitzaizkiolarik. 2010ean beste eraberritze lanak egin zitzaizkion, belar naturala artifizialaren truk aldatu zen, argiztapen artifizial berria gehitu eta aldagelak eraberritu ziren.
Zelaiak berez 6.000 lagunentzako edukiera du, hauei herritarrek “Kaofulekoetxiak” deituriko etxebizitzetako ikusleak ere gehitu behar zaizkio, ondorioz, estadioa beraren kokalekuaren estutasunak gehituta, futbol zelaia bereziaren izaera ematen diote.

## Erreferentziak

* ↑ Estadio San Miguel. sbb mutrikuarrak (Gaztelaniaz)

## Kanpo estekak

* Datuak: Q20493049
# San Migel kalea (Iruñea)

San Migel kalea Nafarroako hiriburua den Iruñeko Alde Zaharreko kale bat da.

## Kokapena

San Frantzisko plazan hasi eta Sarasate pasealekuan amaitzen da, tartean San Nikolas plaza zeharkatuz.
San Anton kalea eta San Gregorio kalearekiko elkartzut doa.

## Ondarea

* San Nikolas plaza
* San Nikolas eliza
* San Nikolas eliza eta San Nikolas plaza.

## Kanpo estekak

* Datuak: Q25479220
* Multimedia: Calle San Miguel (Pamplona) / Q25479220
# San Migel eliza (Zalla)

San Migel eliza Zallako eraikin erlijiosoa da, Mimetiz auzoan dagoena.
XII. mendean Aiara eta Saltzedo Haranako jaunek eraiki zuten. Ávilako apezpikua eta Santiago Compostelakoko artzapezpikua zen Jose Yermok XVIII. mendearen hasieran dohaintza ugari eman zizkion, tartean egungo dorrearen ordaina, koru eta erlikiak. 1808an Iberiar Penintsulako Gerran, napoleondar gudarosteek herria arpilatu eta erlikiak desagertu ziren. Egungo elizaren atal nagusia XIX. mendekoa da.
XVIII. mendeko erdialdetik, eliza Erromako San Joan Laterangoari erantsi zioten. Herriko hilerri moduan ere erabili zuten, lurpean 140 hilobi aurkitu dituztelako.

## Kanpo estekak

* Datuak: Q12266917
# San Migel mendia

    Artikulu hau Aralarko mendiari buruzkoa da; beste esanahietarako, ikus «San Migel».
San Migel Aralar mendilerroan dagoen mendi bat da, 1237 metroko garaiera duena. Aralarko San Migelen basilikatik gertu dago.

## Irispideak

Ibiliz, inguruko edozein herritatik iris daiteke mendi honen tontorrera, bideak, denboraren igaroan desagertzen doazen arren. Mendizaleak derrigorrez egin beharreko ibilbide bat 475 metrora dagoen Uharte Arakildik abiatzen dena da, eta seinalez josia dago hormigoitik igotzea eragozteko. Klasikoa da, baita ere, Lekunberrikoa, Baraibar eta Burnigurutze lepotik, Atako haranean sartzea ahalbidetzen duena. Madotzetik doan igoera ere, Atako haranetik igarotzen da, eta, azken zatian, Baraibarko ibilbidea jarraitzen du.

## Kanpo estekak

* euskal-herria.org webgunean
* Datuak: Q12266918
# San Migel eliza (Tutera)

San Migel eliza Tuteran zegoen eliza izan zen, Mikel goiaingeruaren omenez sagaratua.
Nahiz eta batzuen ustez bisigodoen garaikoa izan, lehendabizikoz 1195ean aipatu zuten eta litekeena da XII. mendearen amaierakoa izan. 1795ean itxi eta erortzeko zorian zegoenez 1806an bota zuten.

## Erreferentziak

* ↑ Martínez-Escalada, J.. (1999). Historia de Tudela contada por sus calles. Zaragoza: Navarro&Navarro, 565 or..
* ↑ García Gainza, M.A., Heredia Moreno, M.C., Rivas Carmona, J. & Orbe Sivatte, M.. (1980). Merindad de Tudela. in: Catalogo Monumental de Navarra. I Institución Príncipe de Viana, Arzobispado de Pamplona, Universidad de Navarra, 492 or..

## Kanpo estekak

* Datuak: Q5910896
# San Migel eliza (Uxue)

San Migel eliza Nafarroa Garaiko Erdialdea eskualdeko Uxue udalerrian kokatutako XIII. mendeko kristiau eliza zahar bat da. Erromaniko estiloa ditu.

## Eraikina

San Migel elizaren eraikina aurri-egoeran dago eta ez du estalkirik. Hala ere, altxaeren zati handi bat zutik dago, perimetro-hormak eta fatxada baititu. XIII. mendeko eraikina da, gotiko goiztiarra, eta erromanikoko elementuak ditu azpian, batez ere portada eta fatxada nagusian.

## Erreferentziak

* Nafarroako Entziklopedia Handia | UXUE. (Noiz kontsultatua: 2022-05-08).

## Ikus gainera

* Uxue
* Erdialdea

## Kanpo estekak

* Datuak: Q111975811
# Sendeja kalea

Sendeja kalea :
| Bilbo, Zazpikaleak ||
| Sendeja kalearen irudia. ||
| Herrialdea Probintzia Udalerria | Euskal Herria Bizkaia Bilbo |
| Bilbo erdigunea Sendeja kalea Sendeja kalea Sendeja kalea ||
| Koordenatuak: | 43°15′44.81″N 2°55′22.52″W﻿ / ﻿43.2624472°N 2.9229222°W﻿ / 43.2624472; -2.9229222 |
Sendeja kalea Bizkaiko Bilbo hiriburuko erdigunean dagoen kalea da. Epaltzaren Alarguna eta Itxaropena kaleen arteko elkargunean hasten da, Areatzako parkearen aurrean, eta Bilboko udaletxearen alboan dagoen Ernesto Erkoreka plazan amaitzen da.

## Kanpo estekak

* Datuak: Q18224956
* Multimedia: Calle Sendeja / Q18224956
# Senden

Senden Alemaniako udalerria da. Bavariako estatuan kokatuta dago, [[Neu-Ulm (barrutia)|Neu-Ulm]] barrutian. 2014an 21.625 biztanle zituen 25,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q502627
* Multimedia: Senden (Bayern) / Q502627
# Sendaviva

Sendaviva Arguedasen dagoen parke tematikoa da, Nafarroako hegoaldean Bardeako natura parkearen ondoan, 2004an irekita. Bertatik, hurbil eta iparraldera Yugoko baseliza dago.
Parke honetan erdiaskatasunean dauden 400 animalia baino gehiago daude, 50 espezie ezberdinetakoak, ibilbidean ikus daitezkeenak eta zuzeneko ikuskizunak. Atrakzio asko ere badaude parke osoan zehar. Parkea lau zonaldeetan banatzen da: Herria, Baserria, Basoa eta Feria. Zonaldeak beraien artean loturik daude bideekin eta erdian aintzira artifizial bat dago 15.000 metro karratukoa.
3.000 pertsona sar daitezke. Martxotik azarora irekitzen da. Esan behar da Iberiar Penintsulako parke tematikorik handiena dela, 120 hektarearekin.

## Atrakzioak

Parkeak 29 atrakzio ditu, 4 zonatan banatuta:

### Feria

* Bide Berdea
* Aintzirako Tirolina
* Zaldiko-Maldiko
* Diamanteen Ibaia
* Arraunlariak
* Zaldikoak
* Karramarroak
* Ur-Labirintoa
* Barre-Ispiluak
* Valhalla
* Bunper Akuatikoak
* Bobsleigha
* Bizinoria
* Uraren Bataila

### Basoa

* Tubinga
* Behatoki Interaktiboa
* Minirallye
* Tirolina Handia
* Ipuin-Kontalaria
* Erorketa Askea

### Baserria

* Aulki Hegalariak
* Behia eta Baserritarra
* Irabiagailua
* Birziklatze-Jokoa
* Formula Biziduna
* Baratzea
* Arrautzaren Zikloa
* Aintzirako Txalupak

### Herria

* Etxe Sorgindua

## Erreferentziak

* ↑ Sendavivaren webgunea
* ↑ Egutegia eta ordutegiak, Sendavivaren webgunean

## Kanpo estekak

* Senda Vivaren webgunea
* Datuak: Q11703744
* Multimedia: Sendaviva / Q11703744
# Sendagai generiko

MOEren arabera, sendagai generiko bat printzipio aktiboaren izenarekin saltzen dena da. Sendagai generikoa jatorrizko markaren biobaliokidea da, hau da, konposizioari eta forma farmazeutikoari dagokienez, haren bioerabilgarritasunaren oso antzekoa du. Sendagai hauek bereizteko, bere ontzian, izen komertzial baten ordez, eginda dagoen substantziaren izena (printzipio aktiboa INN nomenklaturan) eta ondoren laborategi fabrikatzailearen izena agertzen dira.
Sendagai generiko bat markako sendagaiaren patentea amaitutakoan merkaturatu daiteke, betiere kalitate-baldintza guztiak betetzen baditu eta jatorrizkoarekin biobaliokidetasuna duela egiaztatzen badu. Era berean, beste edozein sendagairen segurtasun bera izan behar du. Tokiko Osasun Ministerioak edo osasun-agintaritzak onartutako sendagai guztiek kalitate, segurtasun eta eraginkortasun kontrol berberak izan behar dituzte..
Sendagai generikoen kontsumoa etengabe hazten ari da duela urte batzuetatik hona, nahiz eta medikamentuen merkatu osoan %6 besterik ez den. Hau da, Europako batezbestekotik (%30 eta %35 artean) urrun dago oraindik, eta Eskandinaviako herrialdeetatik (%60) edo Estatu Batuetatik (%50) urrutiago. Azken kontsumitzailearentzako dakarren onura aurrezpenean datza, herrialde guzti hauek, nazioarteko baldintzak betez, sendagaiak ekoizteko teknologia baitaukate.

## Erreferentziak

* ↑ Política de genéricos de la OPS
* ↑ Meth. Find Exp. Clin. Pharmacol. 1989; 11:647-655
* ↑ Astorelli, Carlos. (2007-4-13). «Sendagai generikoak: aurrezki-iturri bat» Consumer.
* ↑ «Sendagai generikoak erabiliz, gastua dezente murriztuko dela dio Irachek» Erran 2008-10-16.

## Kanpo estekak

* Datuak: Q506319
# Sendagaien Europako Agentzia

Sendagaien Europako Agentzia (EMEA) Europar Batasunean gizaki eta animalientzako sendagaien merkaturatzea ebaluatu eta ikuskatzea helburu duen agentzia. 1995ean sortua, Londresen du egoitza. Brexiten ondorioz, egoitza Amsterdamera aldatuko dute.

## Erreferentziak

* ↑ Euskalterm: [Europako Tratatuen Hiztegia] [2014]

## Kanpo estekak

* Datuak: Q130146
* Multimedia: European Medicines Agency / Q130146
# Sendaiko metroa

Sendaiko metroa (japonieraz: 仙台市地下鉄, Sendai-shi Chikatetsu), Japoniako Sendai hiriko garraiobide publikoa da. 1987ko uztailaren 15ean zabaldu zen eta gaur egun metro-sareak linea bakarra eta 14,8 kilometro dauzka.
2008an 58 milioi bidaiarik erabili zuten.
Bigarren linea eraikitzeko lanak hasi ez diren arren, 2015erako zabaltzea espero da.

## Ikus, gainera

* Sendai

## Kanpo estekak

* (Ingelesez) Sendaiko garraio bulegoaren webgunea.
* Datuak: Q685945
* Multimedia: Sendai Subway / Q685945
# Sendagile-gaua

Sendagile-gaua, gaztelaniazko jatorrizkoan Noche de médico, Pío Barojaren ipuina da.

## Sinopsia

Mediku batek lankide baten deiari kasu eginez, herri txiki bateko baserri batera doa erditze batean laguntzera. Eguraldi zakarra dago eta bidea luzea da. Etxea txiroa da. Emakumea dagoen gelara sartzean, senarra negarrez eta bere ama beldurrez ikisten ditu. Gau izugarri eta egoera latz horretan, ordea, forzeps baten laguntzaz umea bizirik jaiotzen da. Bi medikuak agurtu egiten dira, gertatutakoa aipatu ere egin gabe, medikuntzaren eta zientziaren neutraltasunaren eta beldurraren arteko bereizketa agerian utziz.

## Kanpo estekak

* Datuak: Q12267297
# Sendategi

Sendategia edo osasun-etxea erietxe mota da, bereziki tratamendu jakin bat behar duten erien egonaldietarako prestaturikoa.

## Historia

XIX. mendean, tuberkulosiaren jatorria ezagutu ondoren, sendategiak ugaltzen hasi ziren Europan, pronostikoa hobetuz eta transmisio-katea mozten hasiz. Brehmerrek eta Dettweillerrek Alemaniako lehen sendategiak sortu zituzten.
Sendategietan erabiltzen zen tratamendu higieniko dietetikoaren oinarria neguan zein udan aire zabalean etengabe egotea zen. Kasu batzuetan, gaixoak kontu handiz ibiltzen ziren hautsez garbitutako eta haizetik babestutako lekuetan, batez ere pinudi artean. Beste batzuetan, aulki-oheetan atseden hartzen zuten, areto erabat irekietan, goizeko lehen orduetatik gaua itxi arte ad hoc jarriak. Aldi horretan, leihoak irekita egoten dira, edo airea aireztatzeko aparatuen bidez berritzen da, prozedura hori bertan behera utzi gabe, neguko garairik gordinenetan izan ezik. Halaber, garrantzi handia du albuminoide naturalak (haragia, arrautzak, esnea) edo artifizialak (pureak, etab.) nagusi diren elikadurak. Plan dietetikoa gimnasiak, masajeak, bainuek eta hidroterapia hotzak osatzen dute.
Eraikinaren kokalekua aukeratzeko, garrantzia eman behar zitzaion iparraldeko eta ekialdeko haizeetatik babestua egoteari, eta zenbait eskualdetan (Alemaniako ipar-mendebaldean), mendebaldekoetan baso eta mendietatik. Hobe zen gaixoek pinudiz betetako lur lehorretan ibiltzeko aukera izatea. Eskualde menditsuetan, hegoalderantz irekitako haranak aukeratu behar ziren batez ere, eta lainoz eta lur hezez estalitako tokietatik ihes egin.
Bi sexuak zorrotz bananduta egon behar ziren, eta gaixoak eraikin bakar batean, garrantzi gutxiko establezimenduetan eta handienetan, bi solairu baino gehiagoko pabiloietan. Administrazioaren eraikinak, langileen gelak eta, batez ere, behitegia gaixoen eraikinetik bereizita egon behar ziren. Horietan, logeletarako lokalak eta gaixoek egunean zehar hartzen dituztenak desberdinak izango lirateke. Hormak ahal bezain iragazgaitzak eta garbitzen errazak izan behar ziren. Hobe zen berogailu zentrala berogailuak baino, berogailu horiekin batera hautsa sortzen baitzen.
Sendategien funtzionatzeko moduak mediku buru baten mende egon behar zuen, lazareto militar batean bezala. Gainera, mediku laguntzaile bat egon behar zen berrogeita hamar gaixoko.

## Erreferentziak

* ↑ Euskalterm: [Hiztegi terminologikoa] [2007]
* ↑ Euskaltzaindia. Sendategi. in: Euskaltzaindiaren Hiztegia..
* ↑ Diccionario enciclopédico popular ilustrado Salvat (1906-1914)

## Kanpo estekak

* Datuak: Q46124
* Multimedia: Sanatoriums / Q46124
# Sistema bitar (astronomia)

Astronomiari dagokionez, sistema bitar izena elkarrengandik grabitateagatik elkarlotuta egoteko bezain hurbil dauden bi objektu astronomikori erreferentzia egiteko erabiltzen da, amankomuneko masa zentru baten inguruan biratuz. Ohi bi izarri erreferentzia egiteko erabiltzen da, eta, kasu honetan, izar bitar izena jasotzen du. Hala ere, sistema bitar izena, planeta batek eta bere ilargiak osatutako sistema bati ere eman dakioke, beti ere azken hau, planetarekin alderatua oso handia baldin bada. Beste sistema bitar mota batzuk antzerako tamainako bi asteroide, bi neutroi izar izan daitezke, edo baita mota ezberdineko bi objektu, izar bat eta planeta bat edo izar bat eta neutroi izar bat kasu.

## Sistema bitarren adibideak

* Porrima (γ Virginis) ia erabat berdinak diren sekuentzia nagusiko bi izarrez osatutako sistema bitar bat da. Procyon (α Canis Minoris) beste izar bitar bat da, baina osagai ezberdinak dituena; bata izar azpierraldoi zuri-horia eta bestea nano zuria. Gr Virginis sisteman bi izarrak hain gertu daude elkarrengandik euren kanpoaldeko geruzak partekatzen dituztela, kontaktuzko izar bitar bat osatuz.
* X Persei izar masibo batek eta neutroi izar batek osatutako sistema bitar bat da.
* X Perseirena baino askoz masa gutxiagokoa, Gliese 229 sistema nano gorri batek eta nano marroi batek osatzen dute.
* Gure Eguzki-sistemaren barnean, Pluton-Karonte sistema planeta batek eta ilargi batek osatzen dute.
* 69230 Hermes asteroide bitar bat da, bi osagaien tamaina oso parekoa delarik.

## Kanpo estekak

* Datuak: Q978297
# Sistema diedriko

Sistema diedrikoa errepresentazio sistema geometriko bat da, eta pieza baten bistak planoan irudikatzean datza, hau da, hiru dimentsioak bistetan bi dimentsiotan egongo diren irudiengatik ordezkatzen ditu proiekzio ortogonalen bitartez.
Oinarrizko sei bista posible ditugu baina normalean hiru bista erabiltzen dira eta posible denean gutxiago lana sinplifikatzeko neurri guztiak akotatzea posible bada. Beraz oinarrizko hiru bistak hauek dira:
* aurretiko bista
* ezkerreko bista
* goiko bista.
Hauetatik oso ondo aukeratu behar da aurretiko bista, informazio gehiena ematen duena izan behar baita.
Sistema diedrikoaren barnean bi errepresentazio sistema bereizten dira: europar sistema eta amerikar sistema.

## Kanpo estekak

* Datuak: Q1999437
* Multimedia: Graphical projection / Q1999437
# Schleching

Schleching Alemaniako udalerria da. Bavariako estatuan dago, [[Traunstein (barrutia)|Traunstein]] barrutian. 2014an 1.702 biztanle zituen 45,16 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q258672
* Multimedia: Schleching / Q258672
# Schlatt (Zürich)

    Artikulu hau Züricheko udalerriari buruzkoa da; beste esanahietarako, ikus «Schlatt».
Schlatt (1999ra arte Schlatt bei Winterthur deitua) Suitzako udalerria da. Zürich kantonamenduan dago, Winterthur barrutia barrutian. 2014an 730 biztanle zituen 9,03 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68390
* Multimedia: Schlatt ZH / Q68390
Turbenthal Winterthur
# Schlechtsart

Schlechtsart Alemaniako udalerria da. Turingia estatuan dago, [[Hildburghausen (barrutia)|Hildburghausen]] barrutian. 2014an 161 biztanle zituen 4,56 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559780
* Multimedia: Schlechtsart / Q559780
# Schlegel (Turingia)

Schlegel Alemaniako udalerria da. Turingia estatuan dago, Saale-Orla-Kreis barrutian. 2014an 343 biztanle zituen 12,28 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q642176
* Multimedia: Schlegel (Thüringen) / Q642176
# Schlegelita

Schlegelita fosfato motako minerala da.

## Ezaugarriak

Schlegelita fosfato mineralaren formula kimikoa hau da: ${\ce {Bi7(AsO4)3(MoO4)2O4}}$. Sistema ortoerronbikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Schlegelite: Mineral information, data and localities.» www.mindat.org (Noiz kontsultatua: 12-05-2019).
# Schleich (Alemania)

Schleich Alemaniako udalerria da. Renania-Palatinatua estatuan kokatuta dago, [[Treveris-Saarburg (barrutia)|Treveris-Saarburg]] barrutian. 2014an 218 biztanle zituen 1,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q660583
* Multimedia: Schleich / Q660583